ગંગોત્રીથી નીકળેલી ગંગા કેટલાય લોકોની તરસ છીપાવે છે. ભૂખ્યાજનોની ભૂખ સંતોષવાનું નિમિત્ત બને છે. તેવી જ રીતે શિવાનંદ આશ્રમમાંથી ગુરુદેવ દ્વારા નીકળેલો એક સંકલ્પ આ આશ્રમ પે અમદાવાદ પહોંચ્યો છે. ૧૯૭૦માં આ સ્થાન કેવું હતું ? અને આજે કેવું શોભી રહ્યું છે. ચિદાનંદજીના સંકલ્પથી આજે આ સ્થાન રમણીય આધ્યાત્મિક બની ચૂક્યું છે. અમદાવાદના દશનામ સંપ્રદાયના જેટલા આશ્રમ છે. તે તમામ આશ્રમોમાંથી માત્ર આ જ આશ્રમ પાસે આટલું મોટું સત્સંગ ભવન છે. ગુરુદેવના સંકલ્પથી આપણને ચિદાનંદજી મળ્યા, તો ચિદાનંદજીના સંકલ્પથી આપણને પૂજ્ય અધ્યાત્મનંદજી મળ્યા છે. કહેવાય છે કે નવ-દસ મહિનામાં બાળક જન્મે છે ત્યારે અધ્યાત્મનંદજીએ નવ-દસ મહિનામાં આટલું વિશાળ સત્સંગ ભવન ઊભું કરી દીધું છે. અહીં સંપૂર્ણ નિષ્ઠાથી ધર્મની સ્થાપના, સંસ્કારની સ્થાપના થઈ રહી છે અને એ જ શુભ સંકલ્પને આગળ ધપાવવા માટે આ સત્સંગ ભવનનું નિર્માણ થયું છે. અહીં નિરંતર અધ્યાત્મની ઊર્જા વધતી રહે, જીવંત રહે અને તેના થકી સમાજનાં કાર્યો થતાં રહે તેવી પ્રાર્થના.